எங்கே.? - நண்பர்கள் கவிதை

பள்ளி முடிந்து, சீருடை களைந்ததும், 
 நண்பன் முகம் தவிர வேறேது ? 
 இரு சக்கரம் ஏறி. 
 இரு தெருக்கள் தாண்டி.அவனை காணும் வரை.! 
 எப்படி மறக்கும், அவன் முகம்.?! 
 காலம் கடந்து, கல்லூரி முடித்து., 
 சூரியக்கீற்றுக்கள் அடியில், 
 சூடான "டீ" -ன் மௌனத்தில்.வாழ்க்கையின், 
 எதிர்காலத்தை கனவு காணும் பொழுது.! 
 கால சக்கரத்தில்.சிக்கிக் கொண்டு, 
 தொலைந்து போன முகவரியில்., முழுதாக 
  இன்றுவரை காணவில்லை அவன்.! 
 எப்படி மறக்கும் அவன் முகம்.??